ছাত্ৰ নেতা তথা কংগ্ৰেছৰ ভলণ্টিয়াৰ ৰূপে ছাত্ৰাৱস্থাতাতে তেখেতৰ ৰাজনৈতিক জীৱন আৰম্ভ হয়। 

সৰ্বভাৰতীয় পৰ্যায়ত সমাজবাদী পাৰ্টি গঠনৰ সময়তে অসমত হেম বৰুৱা, লক্ষ্যধৰ চৌধুৰী আদিৰ সৈতে নিবাৰণ বৰাই সমাজবাদী পাৰ্টিত যোগদান কৰে। ইয়াত তেওঁক ট্ৰেড ইউনিয়নৰ দায়িত্ব দিয়া হয়। 

নিবাৰণ বৰা সৰ্বভাৰতীয় ৰেইলৱে মজদুৰ য়ুনিয়নৰ সাধাৰণ সম্পাদক আছিল। ১৯৪৯ চনৰপৰা ১৯৫৫ চনৰ অক্টোবৰ মাহলৈকে নিবাৰণ বৰাই এই পদত কাৰ্যনিৰ্বাহ কৰিছিল। ১৯৬২ চনত তেখেত এই য়ুনিয়নৰ কাৰ্যবাহী সভাপতি হৈছিল।

ৰেল ইউনিয়নৰপৰা ওলাই আহি তেখেতে তেল শোধনাগাৰ আন্দোলনৰ সত্যাগ্ৰহ পৰিচালনা কৰে আৰু এই সত্যাগ্ৰহৰ ফলস্বৰূপে নুনমাটিত গুৱাহাটী তেল শোধনাগাৰ আৰু বঙাইগাঁৱত বঙাইগাঁও শোধনাগাৰ স্থাপিত হয়। 

১৯৬০ চনত তেখেত দলৰ সভাপতি আছিল। সেইসময়ত অসমীয়াৰ ওপৰত জোৰকৈ মাতৃভাষা ৰূপে হিন্দীভাষাক জাপি দিয়াৰ ৰাজনৈতিক অভিসন্ধি চলিছিল। ইয়াৰ প্ৰতিবাদত সমাজবাদী দলৰ আন্দোলনৰ ফলস্বৰূপে অসমীয়া ভাষাই ৰাজ্যভাষা ৰূপে স্বীকৃতি পায়। 

১৯৬৬ চনত খাদ্য আন্দোলনত অন্যান্য নেতাৰে সৈতে নিবাৰণ বৰাই শিৱসাগৰ জেলত জেল খাটে। পুনৰ ১৯৭৬ চনত ইন্দিৰা গান্ধী চৰকাৰে প্ৰৱৰ্তন কৰা জৰুৰীকালিন সময়ত ৰাজনৈতিক বন্দীৰূপে কাৰাবাস বৰণ কৰে। ১৯৭৮ চনত পূৰ্বাঞ্চলীয় লোক পৰিষদ গঠন হয় আৰু বৰা ইয়াৰ সভাপতি নিৰ্বাচিত হয়। ইয়াৰ পিচতে তিনিচুকীয়া ছাত্ৰ সন্থা, যুৱ ছাত্ৰ পৰিষদ আৰু পূৰ্বাঞ্চলীয় লোক পৰিষদ লগ লাগি অসম গণ সংগ্ৰাম পৰিষদ গঠন কৰে। গণ সংগ্ৰাম পৰিষদৰ পৰিচালনাত ছবছৰ জুৰি অসমত বিদেশী বহিষ্কৰণৰ আন্দোলন হয় যদিও এই আন্দোলন ফলপ্ৰসূ নহয়।

মৃত্যু
জন্ম আৰু বংশ পৰিচয়
সাহিত্যক্ষেত্ৰলৈ বৰঙণি
ৰাজনৈতিক জীৱন